Α.Ε.Σ. Ένωση Γαλατσίου

Ο Αθλητικός και Εκπολιτιστικός Σύλλογος «Ένωση Γαλατσίου» είναι ελληνικό αθλητικό σωματείο με έδρα την περιοχή του Γαλατσίου Αττικής. Επίσημο έτος ίδρυσής του είναι το 1938 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης, πετοσφαίρισης και ρυθμικής γυμναστικής.
 Τμήμα καλαθοσφαίρισης γυναικών 

 Ιστορική αναδρομή 
Το τμήμα καλαθοσφαίρισης της Ένωσης Γαλατσίου δημιουργήθηκε το 1978.«Ιστορία» , πληροφορίες στον επίσημο ιστότοπο του τμήματος. Από την ίδρυσή του εντάχθηκε στο δυναμικό της Ε.Σ.Κ.Α. στης οποίας τα πρωταθλήματα συμμετέχει μέχρι σήμερα.

Για μία δεκαετία, από την αγωνιστική περίοδο 1990-91 μέχρι και την περίοδο 2000-01, η ομάδα αγωνιζόταν στη Β' Εθνική Κατηγορία (η Α2 Κατηγορία ιδρύθηκε το 1997-98, ενώ η Β' Κατηγορία σήμερα έχει καταργηθεί). Παράλληλα συμμετείχε σε τέσσερις διοργανώσεις του Κυπέλλου Ελλάδος (1995-1999).«Αποτελέσματα Κυπέλλου Ελλάδος Γυναικών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κατά την αγωνιστική περίοδο 2010-11 η Ένωση κατετάγη στην 8η θέση του τελικού βαθμολογικού πίνακα της Α' Κατηγορίας Ε.Σ.Κ.Α.«Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 28 Μαρτίου 2011. Την επόμενη χρονιά, 2011-12, ολοκλήρωσε τις αγωνιστικές της υποχρεώσεις στην 8η θέση.«Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 18 Μαρτίου 2012. Την περίοδο 2012-13 βρέθηκε στην 9η θέση της τελικής κατάταξης, μένοντας έξω από τη ζώνη του υποβιβασμού.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013.

 Διακεκριμένες καλαθοσφαιρίστριες 
Καλαθοσφαιρίστριες του συλλόγου που έχουν κληθεί σε Εθνική Ομάδα είναι οι ακόλουθες: 
  Καρίνα Χατζούδη
  Πελαγία Παπαμιχαήλ
  Χριστίνα Μαννέ
  Τζέσικα Ογκουνορίν
  Στέλλα Φουράκη
  Βάσω Φουράκη
  Αγγελική Βιντσιλαίου

 Τμήματα υποδομής 
Η Ένωση Γαλατσίου διαθέτει στην τροπαιοθήκη της τρία Πρωταθλήματα Ε.Σ.Κ.Α. Νεανίδων (1994, 2012, 2013), τρία Πρωταθλήματα Κορασίδων (1991, 2013, 2014) και δύο Παγκορασίδων (2012, 2013).«Αποτελέσματα Νεανίδων ΕΣΚΑ: Πανάξια πρωταθλητής το Γαλάτσι (photos)!», άρθρο στον ιστότοπο WePlayBall.gr, 14 Φεβρουαρίου 2012.«Πρωταθλήτρια στις Νεάνιδες το Γαλάτσι», άρθρο στον ιστότοπο BasketNet.gr, 21 Μαρτίου 2013.«Aποτελέσματα Πλέι Οφ Κορασίδων ΕΣΚΑ: Αήττητο πρωτάθλημα για Γαλάτσι!», άρθρο στον ιστότοπο WePlayBall.gr, 23 Μαρτίου 2014. Σε ό,τι αφορά τα αντίστοιχα Πανελλήνια Πρωταθλήματα, το τμήμα Νεανίδων έχει καταλάβει δύο φορές τη 2η θέση (1994, 2013), ενώ το τμήμα Κορασίδων μία (2013).«Πρωταθλητής Ο ΠΑΟΚ Στο 27ο Πανελλήνιο Πρωτάθλημα Μπάσκετ Νεανίδων», άρθρο στον ιστότοπο Ant1south.gr, 5 Ιουλίου 2013.

 Τμήμα πετοσφαίρισης ανδρών 
 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2025-26, ο Α.Ε.Σ. Ένωση Γαλατσίου αγωνίζεται στο Πρωτάθλημα της Α2 Εθνικής Κατηγορίας Ανδρών που διοργανώνει η Ε.Ο.ΠΕ.

Η Ένωση έχει έδρα το Κλειστό Γυμναστήριο Γαλατσίου στο Άλσος Βεΐκου, χωρητικότητας 250 θέσεων. Πρόεδρος του συλλόγου είναι ο Τάσος Πασπάλας. 

 Τμήμα πετοσφαίρισης γυναικών 
 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2025-26, ο Α.Ε.Σ. Ένωση Γαλατσίου διαγωνίζεται στο Πρωτάθλημα της Β' Τοπικής Κατηγορίας Γυναικών που διοργανώνει η Ε.Σ.Π.Α.Α.Α.

Η Ένωση έχει έδρα το Κλειστό Γυμναστήριο Γαλατσίου στο Άλσος Βεΐκου, χωρητικότητας 250 θέσεων. Πρόεδρος του συλλόγου είναι ο Τάσος Πασπάλας, ενώ καθήκοντα πρώτου προπονητή ασκει ο Χρίστος Κοροπόκης

 Τμήμα ρυθμικής γυμναστικής 
150px|left
Το τμήμα ρυθμικής αγωνιστικής γυμναστικής της Ένωσης Γαλατσίου διανύει την τρίτη δεκαετία της λειτουργίας του, έχοντας ξεκινήσει με πρωτοβουλία της Ντίνας Σπηλιοπούλου.«Λίγα λόγια για την Αθλητική Ένωση» , πληροφορίες στον επίσημο ιστότοπο του τμήματος. Είναι αναγνωρισμένο σωματείο από τη Γενική Γραμματεία Αθλητισμού και μέλος της Ελληνικής Γυμναστικής Ομοσπονδίας (Ε.Γ.Ο) και της Αθλητικής Ένωσης Σωματείων Γυμναστικής Αττικής (Α.Ε.Σ.Γ.Α.) Διατηρεί αγωνιστικά τμήματα και ακαδημίες.

Συμμετέχει σε όλες τις επίσημες διοργανώσεις της Ε.Γ.Ο., ενώ αθλήτριες του συλλόγου έχουν κατά καιρούς λάβει προσκλήσεις για στελέχωση της Εθνικής Ομάδας.

 Παραπομπές 

 Εξωτερικοί σύνδεσμοι 

 Α.Ε.Σ. Ένωση Γαλατσίου, επίσημη ιστοσελίδα του τμήματος καλαθοσφαίρισης γυναικών.
 Α.Ε.Σ. Ένωση Γαλατσίου , επίσημη ιστοσελίδα του τμήματος ρυθμικής γυμναστικής.

*
Κατηγορία:Αθλητικοί σύλλογοι Αθήνας
Κατηγορία:Ελληνικοί πολυαθλητικοί σύλλογοι
Κατηγορία:Δήμος Γαλατσίου
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι ρυθμικής γυμναστικής
Κατηγορία:Σωματεία Ε.Σ.Κ.Α.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1938
Κατηγορία:Ιδρύσεις ομάδων καλαθοσφαίρισης το 1978